CELEX: C2006/010/56
Language: lv
Date: 2006-01-14 00:00:00
Title: Lieta T-399/05: Prasība, kas celta  2005. gada 21. oktobrī  —  Wils /Eiropas Parlaments

14.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 10/28
            
         Prasība, kas celta 2005. gada 21. oktobrī — Wils/Eiropas Parlaments
   (Lieta T-399/05)
   (2006/C 10/56)
   Tiesvedības valoda — franču
   Lietas dalībnieki
   
      Prasītājs: Dieter Wils, Altrier (Luksemburga) (pārstāvji — G. Vandersanden, C. Ronzi, avocats)
   
      Atbildētājs: Eiropas Parlaments
   Prasītāja prasījumi
   
               —
            
            
               Ar atpakaļejošu spēju no 2004. gada 1. jūlija atcelt prasītāja algas lapu no 2005. gada 1. janvāra, ciktāl tajā pensiju programmas iemaksas likme palielināta līdz 9,75 % un tātad viņam atlīdzināt iemaksas daļu, kas atbilst likmes palielinājumam. Tā rezultātā turpmākajās algas lapās atjaunot iemaksas likmi atbilstoši pirms 2004. gada 1. jūlija noteiktajam līmenim.
            
         
               —
            
            
               Piespriest Eiropas Parlamentam atlīdzināt visus tiesāšanās izdevumus.
            
         Pamati un galvenie argumenti
   Prasītājs, Parlamenta ierēdnis, ar savu prasību apstrīd pensiju programmas iemaksu likmes palielināšanu līdz 9,75 %, kas noteikta ar Statūtu XII pielikumu, kurš stājās spēkā 2004. gada 1. maijā. Savus prasījumus pamatojot, prasītājs norāda uz minētā Pielikuma pretlikumību, attiecībā uz Statūtu 83. panta 4. punktu, redakcijā, kas bija piemērojama pirms 2004. gada 1. maija. Šī pēdējā norma atļauj grozīt apstrīdēto likmi tikai, lai nodrošinātu ieņēmumu un izdevumu līdzsvaru. Tomēr prasītājs uzskata, ka šajā gadījumā palielinājums noteikts citu iemeslu dēļ, proti, lai novērstu jau pastāvošu deficītu Kopienas pensiju sistēmā.
   Turklāt prasītājs apgalvo, ka kritēriji, kurus Eurostat izmantojis ieņēmumu un izdevumu līdzsvara aprēķināšanai, balstās uz parametriem, kuri izraisa kļūdainus aprēķinus. Viņš atsaucas uz samērīguma principa pārkāpumu, ciktāl attiecīgais palielinājums pārsniedz ieņēmumu un izdevumu līdzsvara atjaunošanai tieši nepieciešamo. Visbeidzot, prasītājs atsaucas uz viņa tiesiskās paļāvības pārkāpumu, ko izraisījis tas, ka Parlamentam būtu bijis jāizskaidro, ka tas atļaus iemaksas likmes palielinājumu tikai tiešā saistībā ar ieņēmumu un izdevumu līdzsvarošanu.